open-index/open-wikipedia-markdown huggingface dataset:
Members Only, Vol. 4

**XXXTENTACION Presents: Members Only, Vol. 4**,  XXXTentacion-ը գլխավորող ամերիկյան Members Only հիփ հոփ խմբի առաջնաելույթային ստուդիական ալբոմը, որը թողարկվել է 2019 թվականի հունվարի 23-ին՝ Թենթասիոնի ծննդյան օրը։ Ալբոմը պարունակում է Members Only արտիստների՝ Ski Mask The Slump God, Bless Santana, Craig Xen և այլք, մասնակցությամբ բազմաթիվ երգեր։ Սա խմբի առաջին թողարկումն էր 2018 թվականի հունիսի 18-ին  Ֆլորիդա նահանգի Դիրֆիլդ Բիչ քաղաքում XXXTentacion-ի մահից հետո։

## Առաջխաղացում և հեռարձակում
Ալբոմը թողարկվել է 2019 թվականի հունվարի 23-ին՝ Թենթասիոնի ծննդյան օրը։ Ալբոմի թողարկման օրը Members Only-ի մասնակիցները 2019 թվականի հունվարից մինչև մարտ մեկնել են 22-օրյա շրջագայության՝ kid Trunks-ի և Craig Xen-ի գլխավորությամբ և այլ կատարողների՝ Cooliecut-ի, Bass Santana-ի, Flyboy Tarantino-ի, Rawhool-ի, SB-ի, ReddzMoney-ի, DJ Slicid-ի և JAKEGATEWOOD-ի մասնակցությամբ։

«Sauce!» երգի համար անիմացիոն տեսահոլովակ է թողարկվել 2019 թվականի փետրվարի 15-ին՝ XXXTentacion-ի կատարմամբ։ Հոլովակի անիմատորը և ռեժիսորը Տրիստան Զամիտն էր։ Ալբոմը ամերիկյան Billboard 200 հիթ-շքերթում հասել է 18-րդ հորիզոնական։ «Sauce!» երգը 2019 թվականի հունիսի 28-ին արժանացել է ոսկե RIAA հավաստագրի ԱՄՆ-ի համար։

## Առևտրային հաջողություն
ԱՄՆ-ում Members Only, Vol. 4-ը Billboard 200 հիթ-շքերթում առաջնաելույթ է ունեցել 18-րդ հորիզոնականում՝ հավաքելով ալբոմի 16.000 միավոր համարժեքը, ընդ որում՝ 2.000-ը ստացվել է առաջին շաբաթվա ընթացքում ալբոմի զուտ վաճառքից։

## Երգացանկ

### Մեկնաբանություններ
* «Sauce!» երգը XXXTentacion-ի 2018 թվականի «Ice Tray» ռեմիքսի ռեմիքսն է՝ Quality Control-ից, Quavo-ից և Lil Yachty-ից, որը նույն անունն ունի, ինչպես այս ռեմիքսը, բայց ոճավորված է որպես «$ aUcE!»:
* «Touch Eem Body»-ը  Բիլլի Այլիշի «Ocean Eyes» երգի խորհրդանիշն է։
* «Rebirth (2016)» երգը 2016 թվականի XXXTentacion ՝ պերիսկոպում  առցանց հեռարձակուման խորհրդանիշն է։

## Հիթ-շքերթներ

## Ծանոթագրություններ

## Արտաքին հղումներ

Կատեգորիա:2019 ալբոմներ
Կատեգորիա:XXXTentacion-ի ալբոմներ
Hearteater

**«Hearteater»** (ոճավորված է` **HEARTEATER**, ), ամերիկացի ռեփեր XXXTentacion-ի երգը, որը թողարկվել է որպես «Bad Vibes Forever» ստուդիական ալբոմի երկրորդ սինգլ։

## Նախապատմություն
2018 թվականի մարտի 18-ին՝ իր երկրորդ` «?», ստուդիական ալբոմի թողարկումից երկու օր անց, XXXTentacion-ը խնդրեց երկրպագուներին, որպեսզի նրանք բաժանորդագրվեն Մայամիի բարեգործական հիմնադրամի ինստագրամյան էջին՝ հավաքելով 30.000 հետևորդ։ Փոխարենը նա խոստացավ թողարկել մի երգ, որը ներառված չէր ալբոմի վերջին երգացանկում։ Մարտի 20-ին թողարկեց երգը SoundCloud-ում։

## Շապիկ
Շապիկին պատկերված է XXXTentacion-ի նախկին ընկերուհին՝ Ժենևա Այալան՝ արյունոտ բերանով, ձեռքին՝ սիրտ։ 2016 թվականին նա XXXTentacion-ին մեղադրում էր ընտանեկան բռնության մեջ։

SoundCloud-ի բնօրինակ շապիկին պատկերված է XXXTentacion-ը իր համերգի քրաուդ սյորֆինգի ժամանակ։

## Թողարկում և առաջխաղացում
XXXTentacion-ը մահացել է 2018 թվականի հունիսի 18-ին։ 2019 թվականին՝ հարցազրույցի ժամանակ, նրա մենեջեր Սոլոմոն Սոբանդեն ասաց, որ երգը կթողարկվի XXXTentacion-ի չորրորդ ստուդիական ալբոմում՝ «Bad Vibes Forever, Vol. 1»։ Հոկտեմբերի 22-ին ալբոմում երգը թողարկվել է որպես երկրորդ սինգլ։

### Երաժշտական տեսահոլովակ
Սինգլի թողարկումից մի քանի օր առաջ թողարկվեց երգի հոլովակը, որտեղ ներկայացված է Էքսի նախկին ընկերուհու՝ Ժնևա Այալայի հետ տեսագրության սև-սպիտակ հատված։ Հոլովակը սկսվում է 2018 թվականի ապրիլին (XXXTentacion-ի մահվանից երկու ամիս առաջ) թվագրված ձայնային նոտայով, որում XXXTentacion-ը բացատրում է, թե ինչու է ցանկացել նրան տեսնել տեսահոլովակում։

Երաժշտական տեսահոլովակը թողարկվել է 2019 թվականի հոկտեմբերի 25-ին։ Այալան անտառում է և գազանաբար կտրատում է մեկ այլ մարդու մարմինը, հավանաբար՝ XXXTentacion-ինը։ Այնուհետև Այալան հայտնվում է մերկ՝ ծածկված արյունով, որից հետո հեռանում է։

## Շքերթներ

## Ծանոթագրություններ

Կատեգորիա:2019 երգեր
Կատեգորիա:2019 սինգլներ
Կատեգորիա:Երգեր այբբենական կարգով
Ֆրանսուազ Բետանկուր-Մայերս

**Ֆրանսուազ Բետանկուր-Մայերս** (, ), ֆրանսիացի կին գործարար, 2017 թվականի սեպտեմբերին՝ մոր՝ Լիլիան Բետանկուրի մահից հետո, ստացել է 39,5 միլիարդ դոլարի չափով Ժառանգություն (եկամուտների թվում է նաև «L’Oréal» ընկերության բաժնետոմսերի 33 տոկոսը։

2019 թվականի մարտին նրա կարողությունը գնահատվել է 49,3 միլիարդ դոլար, նա դարձել է մոլորակի ամենահարուստ կինը և Երկրի ամենահարուստ մարդկանց վարկանիշում զբաղեցրել 20-րդ հորիզոնականը։

## Կենսագրություն
Ֆրանսուազը ծնվել է 1953 թվականի հուլիսի 10-ին, Ֆրանսիայի Նյոյի սյուր Սեն քաղաքում։ Նա Անդրե և Լիլիան Բետանկուրների միակ երեխան է։ Սովորել է կաթոլիկ դպրոցում։ Հրեաների և քրիստոնյաների միջազգային հարաբերությունների և հունական դիցաբանության ուսումնասիրության համար ստացել է գիտական աստիճան։ Նաև Աստվածաշնչի՝ հինգ հատորից բաղկացած հետազոտությունների հեղինակ է։

«Բետանկուր-Շուլլերի հիմնադրամի» հիմնադիրներից մեկն է։ Կազմակերպությունն անվանվել է նրա պապի՝ «L’Oréal» ընկերության հիմնադիր Էժեն Շուլլերի պատվին։ Ամեն տարի կազմակերպությունը տաղանդավոր երիտասարդ գիտնականներին տրամադրում է դրամաշնորհներ։ Կազմակերպության տարեկան բյուջեն 250 միլիոն եվրո է, որից 55 տոկոսը գիտական հետազոտությունների և կրթական ծրագրերի համար է, 33 տոկոսը բաժին է ընկնում մարդասիրական և սոցիալական ոլորտին, իսկ 12 տոկոսը ստանում են մշակույթի և արվեստի ոլորտի նախագծերը։

2008 թվականին Ֆրանսուազը դիմում է ներկայացրել ոստիկանություն այն բանից հետո, երբ մայրը 1,3 միլիարդ դոլար և տարբեր եկամուտներ է փոխանցել իր սիրեկանին՝ լուսանկարիչ Ֆրանսուա Մարի Բանյեին։ Ֆրանսուազը Բանյեին մեղադրել է ֆիզիկական կամ հոգեբանական թուլությունն անձնական շահի նպատակներով շահագործելու համար։ Դատն ավարտվել է 2011 թվականին։ Լիլիանն Ալցհայմերի հիվանդության պատճառով հաշմանդամ է ճանաչվել։ Նրա խնամակալներ նշանակվել են որդին և դուստրը՝ Ֆրանսուազան։

## Մատենագիտություն
* *The Greek gods. Genealogy* (Les Dieux grecs. Généalogies), Paris, éd. 
* *A look at the Bible* (Regard sur la Bible), 5 vol., Introduction by Alain Decaux, Published, November 2008, awarded the prix des Lauriers Verts (section « Spirituality ») in 2009:
** Words and expressions originating in the Bible
** From one Testament to the other, Judaism and Catholicism
** Family Tree of Adam Eve, and the Tribes of Israel
** Animals, Plants, Measures, money, and numbers in the Bible
** Genealogic section

## Ծանոթագրություններ

Կատեգորիա:Ֆեմինիստ գրողներ
Կատեգորիա:Ֆրանսիացի գործարարներ
Կատեգորիա:Ֆրանսիացի գրողներ
Պակո Տոուս

**Ֆրանցիսկո Մարտինեզ Տոուս** (; ), առավել հայտնի է որպես **Պակո Տոուս**, իսպանացի դերասան։ Նա հայտնի է դարձել կատարելով Պակոյի դերը «Պակոյի մարդիկ» () և Ագուստին «Մոսկվա» Ռամոսի դերը «Թղթե տունը» () հեռուստասերիալներում։

## Վաղ տարիներ
Տոուսը ծնվել է իսպանական Սևիլյա քաղաքում և մեծացել Կադիս պրովինցիայի Էլ Պուերտո դե Սանտա Մարիա քաղաքում։

## Անձնական կյանք
Տոուսը Մակարենայի հույսի կույսի եղբայրության անդամ է։

Նա պարգևատրվել է Անդալուսիայի շքանշանով 2018 թվականին։

Պակոն երկու երեխա ունի՝ որդի և դուստր։

## Ֆիլմագրություն
### Ֆիլմ

### Հեռուստատեսություն

## Մրցանակներ և անվանակարգեր

## Ծանոթագրություններ

## Արտաքին հղումներ
* 
* 

Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Իսպանացի դերասաններ
Կատեգորիա:Իսպանացի կինոդերասաններ
Կատեգորիա:Կինոգործիչներ այբբենական կարգով
Կատեգորիա:Հեռուստատեսային դերասաններ
Կատեգորիա:Բեմական կեղծանուններ
Lana Del Ray (ալբոմ)

«**Lana Del Ray»** ( **Lana Del Ray a.k.a. Lizzy Grant**), ամերիկացի երգչուհի Լանա Դել Ռեյի դեբյուտային ստուդիական ալբոմը, որը թողարկվել է «5 Points Record» անկախ լեյբլում 2010 թվականին։ Ձայնասկավառակը ձայնագրվել է 2008 թվականին։ Այս լեյբլում Դել Ռեյի ձայնագրված վերջին սկավառակն է։

Ալբոմը թողարկվել է թվային ֆորմատով iTunes-ում, սակայն մի քանի ամիս անց հեռացվել է օնլայն խանութից, քանի որ լեյբլն ի վիճակի չէր ֆինանսավորել սկավառակը։ Լանա Դել Ռեյը գնել է ալբոմի իրավունքը, որի անվանումը տարբերվում է երգչուհու ներկայիս կեղծանունից. «Del Rey»-ը ոճավորված է՝ որպես «Del R*a*y»։ 2012 թվականին «Born To Die»-ի թողարկումից հետո «Lana Del Rey» բեմական անվան տակ նա հայտարարել է, որ ի վերջո կցանկանար վերահրատարակել ալբոմը և այն թողարկել 2012 թվականի ամռանը, սակայն վերահրատարակման թողարկումն այդպես էլ չի կայացել։

## Ստեղծման պատմություն և թողարկում
Ալբոմի առաջին սինգլը՝ «Kill Kill», ձայնագրվել և հրապարակվել է 2008 թվականի հոկտեմբերին, երբ Դել Ռեյը հայտնի էր Լիզի Գրանտ անունով։ Դևիդ Մաքմյուրեյը Դել Ռեյի հետ ձայնասկավառակը ձայնագրել է մոտ երեք ամիս։ Ալբոմում ընդգրկված «Yayo» երգն իր գոյության ողջ ընթացքում ձայնագրվել և թողարկվել է մոտ երեք անգամ։ Ավելի ուշ Դել Ռեյը վերաձայնագրել է երգը երրորդ անգամ՝ իր երկրորդ ալբոմը՝ «*The Paradise Edition»*-ը վերահրատարակելու համար։ Դել Ռեյը հայտարարել է, որ ընտրել է Մաքմյուրեյին ալբոմի ձայնագրման համար, քանի որ նա, բացի փոփ երաժշտությունից, հետաքրքրված է նաև այլ ժանրերով։ Լանայի հայրը՝ Ռոբերտ Գրանթը, օգնել է դստերը մարքեթինգի հարցերում։ Մաքմյուրեյի խոսքով՝ Գրանթը 2010 թվականին գնել է ալբոմի և իր պայմանագրի իրավունքները լեյբլից՝ ալբոմի առաջխաղացման և դրա վաճառքի առումով դժգոհության պատճառով։ Իր տված հարցազրույցում պրոդյուսերն ասել է. «Նրա նոր մենեջերը կապ է հաստատել մեզ հետ, առաջարկել գինը, և նրանք գնել են ալբոմի պայմանագիրն ու հեղինակային իրավունքը»։ 2012 թվականի հունվարին՝ «*Born To Die»* երկրորդ ստուդիական ալբոմի թողարկումից հետո, Դել Ռեյը BBC-ին հայտարարել է, որ վերջերս գնել է ալբոմի իրավունքները և պլանավորում է այն վերահրատարակել 2012 թվականի ամռանը։ Նույն թվականի մայիսին նա հայտարարել է, որ վերահրատարակումը չի կայանա, բայց «Yayo» երգը, որը ներառվել է ալբոմի մեջ, կվերաձայնագրվի «*Born To Die*» ալբոմի վերահրատարակման համար, որը Դել Ռեյը թողարկել է 2012 թվականի նոյեմբերի 9-ին։

Դել Ռեյը և պրոդյուսեր Դևիդ Մաքմյուրեյը 2008 թվականին գրանցել են 13 ձայնասկավառակ։ Այս ալբոմի թողարկման փոխարեն 2008 թվականի հոկտեմբերի 21-ին Դել Ռեյի լեյբլը թողարկել է «*Kill Kill»* հավաքածուն։ «*Lana Del Ray»* ալբոմը պաշտոնապես թողարկվել է 2010 թվականի հունվարի 4-ին, իսկ iTunes-ում թվային թողարկումը կայացել է հունվարի 24-ին, սակայն երեք ամիս անց հեռացվել է օնլայն ծառայությունից։ Թողարկվել է նաև մի քանի պրոմո-CD։

## Ստեղծագործությունների ցանկ
Ալբոմի բոլոր երգերը գրվել են Լանա Դել Ռեյի կողմից։ Ոմանք գրվել են Դեյվիդ Քեյնի համահեղինակությամբ։

## Ծանոթագրություններ

## Արտաքին հղումներ
* 

Կատեգորիա:Լանա Դել Ռեյի ալբոմներ
Կատեգորիա:2010 ալբոմներ
Roll in Peace

«**Roll in Peace**», ամերիկացի ռեփեր Kodak Black-ի երգը, որը գրել է FlipSide Moton-ը՝ դեպի Հավայի 2 ժամյա թռիչքի ընթացքում։ Նա ենթադրել է, որ երգը հիթ կդառնա, եթե դրանում մասնակցություն ունենա ամերիկացի ռեփեր XXXTentacion-ը։ Այն ուղարկվել է rhythmic radio որպես երկրորդ սինգլ՝ 2017 թվականի նոյեմբերի 7-ի Dollaz N Dealz Entertainment-ի, Sniper Gang-ի և Atlantic Records-ի միքսթեյփի հետ համատեղ։ Երգը գրել են արտիստները, London on da Track-ի հետ միասին, ով եղել է նաև պրոդյուսեր՝ Cubeatz-ի հետ։

## Տեսահոլովակ
Տեսահոլովակի պրեմիերան տեղի է ունեցել 2018 թվականի հունվարի 15-ին Kodak Black-ի Յութուբյան ալիքում։ Ներկայումս այն ունի ավելի քան 95 միլիոն դիտում։

## Առևտրային հաջողություն
2017 թվականի սեպտեմբերի 9-ին, «Roll In Peace»-ը եղել է ամերիկյան ''Billboard'' Hot 100 հիթ-շքերթի 53-րդ հորիզոնականում։ 2018 թվականի փետրվարի 3-ին երգը հասել է *Billboard* Hot 100 հիթ-շքերթի 31-րդ հորիզոնականին։ Այն 26 շաբաթ է անցկացրել հիթ-շքերթում՝ 2018 թվականի մարտի 3-ից դուրս գալուց առաջ։ 2018 թվականի փետրվարին երգը հավաստագրվել է պլատինե կարգավիճակում՝ ձայնագրող ընկերությունների ամերիկյան ասոցիացիայի (RIAA) կողմից՝ ԱՄՆ-ում 1.000.000 համարժեք միավոր ստանալու համար։

## Ռեմիքս
Երգի մի քանի ռեմիքսներ թողարկվել են այնպիսի արտիստների կողմից, ինչպիսիք են Migos-ը, Gucci Mane-ն, Travis Scott-ը, Remy Ma-ն և T-Pain-ը։

## Հիթ-շքերթներ
### Շաբաթական հիթ-շքերթներ

### Տարեկան հիթ-շքերթներ

## Հավաստագրում

## Ծանոթագրություններ

Կատեգորիա:XXXTentacion-ի երգեր
Զեյթուն (Մալթա)

**Զեյթուն** (), քաղաք Մալթայի հարավարևելյան մասում։ 2016 թվականի վերջերին բնակչության թվաքանակը եղել է 11,218։ Ավանդաբար կրում է **Città Beland** պատվանունը, մի տիտղոս, որ նրան շնորհել է Մալթայի ասպետների ուխտի ղեկավար (*Grand Master*) Ֆերդինանդ ֆոն Հոմպեշ ցու Բոլհայմը 1797 թվականին։ Բնակավայրը մինչ այդ հայտնի էր **Casale Santa Caterina** անվանումով, որը տրվել էր ի պատիվ բնակավայրի և եկեղեցական ծխի հովանավոր սրբի՝ Կատերինա Ալեքսանդրիացու։

## Պատմություն
Քաղաքի՝ միջնադարյան ժամանակներից պահպանված միջուկը՝ *Bisqallin* և *Ħal Bisbut* թաղամասերով, մնացել է իր նախկին սահմաններում և հին ու նեղ փողոցներով։ 19-րդ դարի վերջերից *Żejtun* կամ **Casale Zeitoun** անվանումն է տրվել այդ երկու թաղամասերի շուրջը ձևավորված բնակավայրին։ Այն, շրջակա մի քանի գյուղակների հետ միասին, կազմավորել է Զեյթուն քաղաքը, որը կառավարվում է քաղաքագլխի և տեղական խորհրդի կողմից։ 20-րդ դարի 70-80-ական թվականներին քաղաքային տնտեսության զարգացման, անհրաժեշտ ենթակառուցվածքների ստեղծման ու կատարելագործման բնագավառում շեշտակի տեղաշարժ է կատարվել, իրականացվել են մի շարք նախագծեր, որոնց նպատակը եղել է թեթևացնել հարևանությամբ գտնվող քաղաքների եռյակի վրա ծանրացած բնակարանային չբավարարվող պահանջմունքների ճնշող բեռը։ Արդյունքում նշանակալի չափով աճել է հենց իր՝ Զեյթուն քաղաքի բնակչության թվաքանակը։ Քաղաքում և շրջակա արբանյակ-գյուղերում բնակիչները կենցաղավարում են մալթայական գյուղական կյանքին բնորոշ սկզբունքներով։

Զեյթունը մեծ ավանդ է ներդրել երկրի պատմության, արվեստների, առևտրի բնագավառներում։ Նրա սահմաններում է գործում Մալթայի կարևորագույն արտադրական ձեռնարկություններից մեկը՝ *Bulebel Industrial Estate*-ը։ Քաղաքը հարուստ է նաև պատմամշակութային հուշարձաններով, որոնցից շատերն ընդգրկված են Մալթայի հոգևոր ու նյութական ժառանգության ցանկում։ Դրանց թվում են սբ. Կատերինա ծխական եկեղեցին, սբ. Կատերինա հին եկեղեցին, որ վերակոչվել է սբ. Գրեգորիի անունով, բազմաթիվ մատուռներ (այդ թվում՝ 1670 թ. կառուցված սբ. Անյոլայի, 1658 թ. կառուցված սբ. Կլեմենսի մատուռները), հինհռոմեական վիլլայի ավերակները։ Զեյթունի եկեղեցական ծուխը հնագույնն է Մալթայում, իսկ ծխական եկեղեցին հիմնադրվել է տասներկուերորդ դարում և վերակառուցվել 1492 թվականին։   Ներկայիս քաղաքապետը Դորիս Աբելան է, ծխական քահանան՝ Նիկոլաս Պեյսը։

## Անվան ստուգաբանություն
Քաղաքի անվանումն առաջացել է սիցիլյան արաբերեն *zaytun* () բառից, որ նշանակում է *ձիթապտուղ* (հնում Մալթայում ձիթենու ընդարձակ այգիներ են եղել)։ Սիցիլյան արաբերենում *zaytun*-ը վերաբերում է  ձիթապտղին, ոչ թե ձիթենի ծառին, որն անվանվում է *zabbūğ/zanbūğ*.:

## Պատկերասրահ

Facade of Chapel of St Gregory, Zejtun.png|Սբ. Գրեգորի եկեղեցու ճակտոնը
St Gregory, Zejtun, Nave.png|Սբ. Գրեգորի եկեղեցու ներսը
Parish Church of St. Catherine by night, Żejtun.jpg|Սբ. Կատերինե եկեղեցին գիշերով
Villa Cagliares 03.jpg|Եպիսկոպոս Բալդասարե Կալյարիսի վիլլան
Parish Chuch Saint Catherine Zejtun 2018.jpg|Սբ. Կատերինե եկեղեցու ներսը
Luqa Briffa Gardens.jpg|
Police station zejtun 01.jpg|Փողոց քաղաքում
Chapel, Zejtun, Malta.jpeg|Մատուռ
Malte, vignes près de Zejtun.jpg|Խաղողի այգիները


## Գրականություն
*
*
*
*}
*
*
*
*
*
*
*
*
*
*
*
*
*
*
*

## Ծանոթագրություններ

## Արտաքին հղումներ
* Żejtun Local Council
* Żejtun Parish 

Կատեգորիա:Մալթայի բնակավայրեր
Կատեգորիա:Մալթայի քաղաքներ
Երվանդ Բաղդասարյան

**Երվանդ Գրիգորի Բաղդասարյան** (), հայ կենսաքիմիկոս, կենսաբանական գիտությունների դոկտոր (2001):

## Կենսագրություն
Երվանդ Բաղդասարյանը ծնվել է 1931 թվականի մայիսի 5-ին, Տեղ գյուղում (Հայաստան Սյունիքի մարզ)։ 1954 թվականին ավարտել է Երևանի պետական համալսարանը։ 1965 թվականից աշխատել է ԵՊՀ կենսաքիմիայի ամբիոնի համեմատական և էվոլյուցիոն կենսաքիմիայի հիմնախնդիրների լաբորատորիայում, 2003 թվականից՝ Հայաստանի պետական ճարտարագիտական համալսարանի Գորիսի մասնաճյուղի կենսաքիմիայի ամբիոնի վարիչ։

Աշխատանքները վերաբերում են Candida խմորասնկերի D և ամինաթթվային օքսիդազների ուսումնասիրմանը։ Հետազոտել է B խմբի վիտամինների սինթեզը հողային բակտերիաների կողմից։ Գյուտը վերաբերում է մանրէաբանական արդյունաբերությանը, մասնավորապես ֆերմենտային պատրաստուկների արտադրությանը։ Գյուտի էությունը. Իրականացնել *Candida* սեռի խմորիչի մշակումը սննդանյութերի վրա, որը պարունակում է ածխածնի աղբյուր, հանքային աղեր։ *DL-amino* թթու և աճի խթանող։ Որպես աճի խթանիչ օգտագործվել է *autolysate* խառնուրդը, որը ստացվել է ցենտրիֆուգացումից հետո 15 րոպե 6000 ռ / վ արագությամբ։ Ամինաթթվի և խմորիչի autolysate-ի *DL*-իզոմերի ընդհանուր ազոտի պարունակության հարաբերակցությունը (5.65-6.50) է։

Մահացել է 2019 թվականի դեկտեմբերի 16-ին, Երևանում։

## Երկեր
* Հողի որոշ մանրէների կողմից B վիտամինների (B12, B1 և B6) ձևավորումը։ Սարատով, 1965, 19 էջ։
* Միկրոկենսաբանություն։ Ուսումնամեթոդական ձեռնարկ, Գորիսի պետական համալսարան, Երևան, Ճարտարագետ, 2011 (համահեղինակ)։
* Գետնախնձորից ինուլինի ստացման տեխնոլոգիական գործընթացը։ Ուսումնամեթոդական աշխատանք, Հայաստանի Հանրապետության Կրթության և գիտության նախարարություն, Գորիսի պետական համալսարան, Երևան, Ճարտարագետ, 2013 (համահեղինակ)։

## Ծանոթագրություններ

Կատեգորիա:Հայ կենսաքիմիկոսներ
Կատեգորիա:Կենսաբանական գիտությունների դոկտորներ
Կատեգորիա:ԵՊՀ շրջանավարտներ
The Works Tour

**The Works Tour**, բրիտանական Queen ռոք-խմբի ամենամեծ համերգային շրջագայություններից մեկը։ Այդ շրջագայության շրջանակներում Queen-ն այցելել է Rock in Rio ռոք-փառատոն, ինչպես նաև VHS-ում թողարկել են երկու համերգային ձայնագրություններ՝ «Live in Rio» և «We Are the Champions: Final Live in Japan», որոնք ձայնագրվել են 1985 թվականի հունվարի 12-ին և 19-ին Ռիո դե Ժանեյրոյում և նույն թվականի մայիսի 11-ին՝ Տոկիոյի Yoyogi National Gymnasium-ում։

Բեմի ձևավորումը «Մետրոպոլիս» ֆիլմի հիման վրա է կատարվել՝ բեմի հետևի մասում օգտագործվել են պտտվող հսկայական ատամնավոր անիվներ և վառ լուսավորությամբ քաղաքային տեսարան։

Համերգներին ելույթ ունեցան խմբի բոլոր անդամները, ինչպես նաև Սփայք Էդնին, որը նվագում էր սինթեզատոր։

Խումբը տվել է մի քանի համերգներ Հարավային Աֆրիկայում ապարտհեյդի ժամանակաշրջանի թեժ պահին՝ անտեսելով արտաքին աշխարհի մշակութային բողոքը և ենթարկվել է այնպիսի երաժշտական հրատարակչությունների քննադատությանը՝ ինչպիսին է NME:

## Երգացանկ
# Machines (or 'Back to humans') (ելույթ, ձայնագրություն)
# Tear It Up/Tie Your Mother Down
# Under Pressure
# Somebody to Love/Killer Queen/Seven Seas of Rhye/Keep Yourself Alive/Liar
# Էքսպրոմտ
# It's a Hard Life
# Dragon Attack
# Now I'm Here
# Is This the World We Created?
# Love of My Life
# Stone Cold Crazy/Great King Rat
# Brighton Rock (սկսելով Բրայան Մեյի գիտարային սոլոյից անմիջապես հետո)
# Another One Bites the Dust
# Hammer to Fall
# Crazy Little Thing Called Love
# Bohemian Rhapsody
# Radio Ga Ga
# I Want to Break Free
# Jailhouse Rock
# We Will Rock You
# We Are the Champions
# God Save the Que (ձայնագրություն)

### Այլ երգեր

* Mustapha (ելույթ)
* Staying Power
* Sheer Heart Attack (երբեմն, «Jailhouse Rock» հետ)
* Not Fade Away (Լոնդոն, 1984 թվականի սեպտեմբերի 4)
* Saturday Night's Alright for Fighting
* '39 (հատված, Լեյդեն)
* Dead on Time
* Rock in Rio Blues — իմպրովիզացիա, հետագայում թողարկվեց որպես «Б» մասի A Winter's Tale և Too Much Love Will kill You սինգլներ
* Back Chat
* Whole Lotta Shakin' Goin' On
* Let Me Out (գիթարային սոլոյի ընթացքում)
* My Fairy King (ստեղնաշարային իմպրովիզացիայի ընթացքում)
* The March of the Black Queen (ստեղնաշարային իմպրովիզացիայի ընթացքում)

## Համերգների կարգացուցակ

## Ծանոթագրություններ

Կատեգորիա:Համերգային շրջագայություններ
Կա’ Դարիո

**Կա’ Դարիո**, կամ **Պալացցո Դարիո** (), պալատ իտալական Վենետիկ քաղաքում, տեղակայված է Մեծ ջրանցքի Դորսոդուրո շրջանում։ Պալատն իրենից տերկայացնում է Վերածննդի դարաշրջանի հիանալի նմուշ։

Մի կողմից դուրս է գալիս դեպի Մեծ ջրանցք, իսկ մյուս կողմից՝ Բարբարոյի հրապարակ։ Պալատի դիմաց տեղակայված է Սանտա Մարիա դե Գիլյոն։

## Պատմություն
Պալատը կառուցվել է 1487 թվականին Պյետրո Լոմբարդոյի հետևորդի կողմից՝ Ջիովաննի Դարիոյի, վենետիկյան Սենատի քարտուղարի, վաճառականի և դիվանագետի համար։ 1494 թվականին Դարիոյի մահից հետո, պալատի սեփականատերն է դարձել նրա դուստր Մարիետան, որն ամուսնացել է Վինցենզո Բարբարոյի՝ մոտակայքում գտնվող Պալացցո Բարբորոյի սեփականատիրոջ հետ։ Դրանից հետո պալատը Մարիետայի երեխաներին է անցել 1522 թվականին։ Դրանից առաջ որոշ ժամանակով Սենատը պալատը վարձակալել էր թուրք դիվանագետների համար։

Առանձնատան տերերի թվում եղել է ֆրանսիացի բանաստեղծ Անրի դը Ռենյեն, որն այստեղ ապրել է 19-րդ դարի վերջին։ Պալատը նաև հայտնի է նրանով, որ այստեղ տեղի է ունեցել հայտնի կինոռեժիսոր Վուդի Ալենի ամուսնություններից մեկը։

Պալատն անիծված տան վատ համբավ ունի։ Առանձնատան տերերը բազմիցս բռնության են ենթարկվել, սնանկ են դարձել կամ ինքնասպանություն արել։ Վերջին մահը տեղի է ունեցել 1993 թվականին, երբ այստեղ ինքնասպան է եղել իտալացի ամենահարուստ արդյունաբերողներից մեկը՝ կոռուպցիոն սկանդալից հետո։ Ըստ երեևույթի՝ խոսքը Ռաուլ Գարդինիի մասին է, ով այդ ժամանակ պալատի սեփականատերն էր, բայց ինքնասպան է եղել Միլանի Belgioioso պալատում։

2005 թվականին գերմանացի գրող Պետրա Ռեսկեն հրատարակել է «Պալացցո Դարիո» բեսթսելլեր գիրքը՝ հեգնական դետեկտիվ սյուժեով։

## Պատկերասրահ

Պատկեր:Palazzo Dario.jpg|Տեսարան ջրանցքի կողմից (ձախից՝ Պալացցո Բարբարո)
Պատկեր:Claude Monet - Palazzo Dario, Venice.JPG|Կլոդ Մոնեի նկար (1908)
Պատկեր:Retro Ca Dario.jpg|Կա Դարիո, տեսարան հետևից
Պատկեր:DarioVenezia.jpg|Կա Դարիո, 1891


## Տես նաև
* Վենետիկի պալատներ

## Ծանոթագրություններ

## Արտաքին հղումներ
*  Венеция: Ка' Дарио (Ca' Dario)
* Dario Palace. Venice. JC-R Net retrieved 3 October 2007
* Norwich, John Julius (1989). *A History of Venice*. New York, Vintage Books 
*Buckley, Jonathan. "The Rough Guide to Venice & the Veneto"  retrieved 3 October 2007
*Tiepolo, Maria Francesca. 2002. "I Greci nella Cancelleria veneziana: Giovanni Dario", *I Greci a Venezia: Atti del convegno internazionale di studio*,   5–7 November 1998. Venice. 257-314.
*High resolution image of Palazzo Dario 

Կատեգորիա:Վենետիկի պալատներ
Կատեգորիա:Վենետիկի տեսարժան վայրեր
Կատեգորիա:15-րդ դարի հիմնադրումներ
Էդվարդ Ֆենեկ Ադամի

**Էդվարդ Ֆենեկ Ադամի** (, ), մալթացի պետական և քաղաքական գործիչ։

## Կենսագրություն
Էդվարդ Ֆենեկ Ադամին ծնվել է 1934 թվականի փետրվարի 7-ին։ Երկրի անկախությունն ստանալուց հետո նա աշխատել է պետության ղեկավար մարմիններում, զբաղեցրել առաջատար պաշտոններ։

1987 թվականի մայիսից մինչև 1996 թվականի հոկտեմբեր և 1998 թվականի սեպտեմբերից 2004 թվականի մարտը եղել է Մալթայի վարչապետը։ 2004 թվականի ապրիլից մինչև 2009 թվականի ապրիլը եղել է Մալթայի նախագահը։ 1977-2004 թվականներին՝ Մալթայի Ազգայնական կուսակցության առաջնորդ։

## Պարգևներ
Մալթայի պարգևներ

Այլ պետությունների պարգևներ

## Ծանոթագրություններ

Կատեգորիա:«Իտալիայի Հանրապետությանը մատուցած ծառայությունների համար» շքանշանի մեծ խաչի ասպետներ
Կատեգորիա:Արտաքին գործերի նախարարներ
Կատեգորիա:Բաղնիքի շքանշանի Մեծ Խաչի ասպետներ
Կատեգորիա:Երկարակյացներ
Կատեգորիա:Մալթայի համալսարանի շրջանավարտներ
Կատեգորիա:Մալթայի քաղաքական գործիչներ
Կատեգորիա:Պատվո լեգեոնի շքանշանի կոմանդորներ
Կատեգորիա:Քրիստոնյա-դեմոկրատներ
Ջեյն Մենսֆիլդ

**Վերա Ջեյն Մենսֆիլդ** (, մինչև ամուսնությունը՝ **Պալմեր** (), ), ամերիկացի կինոդերասանուհի, որը հաջողության է հասել ինչպես Բրոդվեյում, այնպես էլ՝ Հոլիվուդում։ Մենսֆիլդը, բազմիցս հայտնվելով Փլեյբոյ ամսագրի էջերում, Մերիլին Մոնրոյի հետ հավասարապես եղել է 1950-ական թվականների սեքս խորհրդանիշներից մեկը։

## Կենսագրություն
Ջեյնն իր դերասանական գործունեության ժամանակ արժանացել է «Թատերական համաշխարհային մրցանակի», ինչպես նաև` «Ոսկե գլոբուս» և «Ոսկե դափնի» մրցանակների։ Հոլիվուդում Մենսֆիլդը հայտնվել է մի քանի հայտնի ֆիլմերում, որտեղ մարմնավորել է շքեղ կազմվածքով սեքսուալ շիկահերի կերպարը։ Այնուամենայնիվ, նրա գործունեությունը կարճատև է եղել և 1960-ական թվականներին մելոդրամաներում և կատակերգություններում խաղացել է պակաս կարևոր դերեր։ Չնայած դրան՝ նա նախկինի պես հայտնի աստղ էր, շարունակում էր մեծ բազմություն հավաքել՝ հաջողությամբ ելույթ ունենալով գիշերային ակումբներում ու ռեստորաններում և Միացյալ Նահանգների սահմաններից դուրս արվող բացառիկ շրջագայությունների ժամանակ։

Ջեյն Մենսֆիլդն ամուսնացել է երեք անգամ, ունեցել հինգ երեխա։ Երկրորդ ամուսնուց՝ բոդիբիլդեր Միքի Հարգիթեյից ունեցել է երեք երեխա՝ Միկլոշը, Զոլտանը և Մարիշկա Հարգիթեյը։

Մենսֆիլդը մահացել է ավտովթարից, 34 տարեկանում։ 1967 թվականի հունիսի 28-ին Բիլոքսիում (Միսիսիպի) կայացած երեկոյան ելույթից հետո Մենսֆիլդը, նրա սիրեցյալ Սեմ Բրոդին, անձնական վարորդ Ռոնի Հարիսոնը և նրա երեք երեխաները մեկնել են Նոր Օռլեան, որտեղ դերասանուհին պետք է առավոտյան հարցազրույց ունենար։ Հունիսի 29-ին՝ ժամը 2։25-ի սահմաններում, նրանց մեքենան բախվել է ավտոգնացքին և թռել դրա տակով։ Առջևի նստատեղին նստած երեք մեծահասակները մահացել են միանգամից, մինչդեռ մեքենայի հետևի նստատեղերում գտնվող երեխաները միայն աննշան վնասվածքներ են ստացել։ Քաղաքային լեգենդ դարձած լուրեր են պտտվել, ըստ որի՝ այդ վթարից Մենսֆիլդի գլուխը պոկվել է։

1980 թվականին թողարկվել է «Ջեյն Մենսֆիլդի պատմությունը» կենսագրական ֆիլմը, որտեղ դերասանուհու դերը կատարել է Լոնի Անդերսոնը։

## Ֆիլմագրություն
[thumb|220px|[Ռոտերդամ, 1957 թվական]]

## Մրցանակներ
* 1957՝ Ոսկե գլոբուս - «Տարվա նորահայտ դերասանուհի» («Ճանապարհը կորցրած ավտոբուս»)

## Ծանոթագրություններ

## Գրականություն
* Michael Feeney Callan (1986) *Pink Goddess: The Jayne Mansfield Story*. W H Allen. 
* 
* 
* 
* 
* 
* 
* 
* 
* 
* 
* 
* 

## Արտաքին հղումներ
### Համացանց
* 
* 
* 
* 
* 
* 
* 

### Տեսանյութեր
* 

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Ամերիկացիներ անգլիական սերմամբ
Կատեգորիա:Ամերիկացիներ գերմանական սերմամբ
Կատեգորիա:Ավտոճանապարհային վթարներից զոհվածներ
Կատեգորիա:Դերասանուհիներ այբբենական կարգով
Կատեգորիա:Թատրոնի ամերիկացի դերասանուհիներ
Կատեգորիա:Թատրոնի դերասաններ
Կատեգորիա:Հոլիվուդյան փառքի ծառուղի
Կատեգորիա:Մոդելներ այբբենական կարգով
Վիգեն Բարխուդարյան

**Վիգեն Գրիգորի Բարխուդարյան** (), հայ ֆիզիկոս։ Ֆիզիկա-մաթեմատիկական գիտությունների դոկտոր (2000), պրոֆեսոր (2005):

## Կենսագրություն
Վիգեն Բարխուդարյանը ծնվել է 1944 թվականի մարտի 18-ին, Աղքյորփի գյուղում (Վրաստանի Մառնեուլի շրջան)։ 1967 թվականին ավարտել է Երևանի պետական համալսարանի ֆիզիկայի ֆակուլտետը։ 1972 թվականին պաշտպանել է թեկնածուական թեզ «Կարբինոլի և մետակրիլաթթվի հետ նրա սոպոլիմերների իդրոդինամիկական վարքը և լուսացրումը» թեմայով (ԵՊՀ) և ստացել քիմիական գիտությունների թեկնածուի գիտական աստիճան։ 1968-1976 թվականներին աշխատել է ՀԽՍՀ գիտությունների ազգային ակադեմիայի Օրգանական քիմիայի ինստիտուտում որպես լաբորանտ, ասպիրանտ, կրտսեր գիտաշխատող, 1976-1977 թվականներին եղել է Պոլիմերների տոքսիկոլոգիայի ինստիտուտի ավագ գիտաշխատող, 1977-1982 թվականներին՝ Ֆիզիկայի ֆակուլտետի մոլեկուլային ֆիզիկայի ամբիոնի ասիստենտ, ավագ գիտաշխատող, 1982-2005 թվականներին՝ Ֆիզիկայի ֆակուլտետի մոլեկուլային ֆիզիկայի ամբիոնի դոցենտ։ 2000 թվականին պաշտպանել է դոկտորական թեզ՝ «Պոլիմերների տարածական կազմավորումը լուծույթներում։ Մոլեկուլային անսամբլի ազդեցության էֆեկտները» թեմայով։ 2005 թվականին եղել է Երևանի պետական համալսարանի Ֆիզիկայի ֆակուլտետի մոլեկուլային ֆիզիկայի ամբիոնի պրոֆեսոր։

Աշխատանքները վերաբերում են լուծույթներում պոլիմերների տարածական կազմավորմանը, ծերացման և երկարակեցության հիմնախնդիրներին։ Արտաքին գործոնների ազդեցության տակ մակրոմոլեկուլների կառուցվածքային փոփոխությունների հետազոտմանը։ Միջավայրի ազդեցությունը միցելային համակարգերի մոլեկուլային բնութագրերի և ԴՆԹ-ի կառուցվածքի վրա։ Հեղինակ է բուհական և դպրոցական ուսումնական ձեռնարկների։

## Անդամակցություն
* Հայաստանի պետական ճարտարագիտական համալսարանի 038 «էլեկտրատեխնիկա» մասնագիտական խորհրդի անդամ։

## Երկեր
* Մոլեկուլային ֆիզիկա։ Ուսումնական ձեռնարկ ԲՈՒՀ-երի համար։ Երկրորդ վերամշակված հրատարակություն։ ԵՊՀ հրատարակչություն, Երևան 2014, 332 էջ։
* Макромолекулярный ансамбль и пространственная организация макромолрекул. LAMBE RT, Academic Publishing, Germany, 201 стр., 2014.
* Մոլեկուլային ֆիզիկա։ Ուսումնական ձեռնարկ ԲՈՒՀ-երի համար։ ԵՊՀ հրատարակչություն, Երևան -2009, 328 էջ։
* Մակրոմոլեկուլները լուծույթներում։ (Ուսումնամեթոդական ձեռնարկ ԲՈՒՀ-երի համար) ԵՊՀ հրատարակչություն, Երևան -2007։
* Մոլեկուլային ֆիզիկա։ Մաս 2։ Նյութի ջերմադինամիկական հատկությունները, Երևանի պետական համալսարան, Երևան, Երևանի համալսարանի հրատարակչություն, 2004։
* Մոլեկուլային ֆիզիկա։ Մաս 1։ Մոլեկուլային- կինետիկ տեսություն, Երևանի պետական համալսարան, Երևան, Երևանի համալսարանի հրատարակչություն, 2003։
* Մոլեկուլային ֆիզիկա մաս 11. Նյութի ջերմադինամիկական հատկությունները։ (Ուսումնակական ձեռնարկ ԲՈՒՀ-երի համար) ԵՊՀ հրատարակչություն, Երևան -2003։
* Բարձրամոլեկուլային միացությունների մոլեկուլային բնութագրերի որոշումը։ (Ուսումնամեթոդական ձեռնարկ), Երևանի պետական համալսարան, Մոլեկուլային ֆիզիկա և կենսաֆիզիկայի ամբիոն, Երևան, ԵՊՀ հրատարակչություն, 1985։

## Ծանոթագրություններ

Կատեգորիա:Հայ ֆիզիկոսներ
Կատեգորիա:Ֆիզիկամաթեմատիկական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Հոլիվուդ (հեռուստասերիալ)

«**Հոլիվուդ**» (), Ռայան Մերֆիի և Իեն Բրենանի կողմից ստեղծված սպասվող ամերիկյան դրամատիկ վեբ հեռուստասերիալ, որի պրեմիերան նախատեսվում 2020 թվականի մայիսի 1-ին Նեթֆլիքսում։

## Նախադրյալ

## Դերերում
* Դարեն Քրիս որպես Ռեյմոնդ Էնսլի
* Դևիդ Քորենսվեթ որպես Ջեք Քոստելո
* Ջերեմի Փոուփ որպես Արչի Քոուլման
* Լորա Հարիեր որպես Կամիլա Վաշինգտոն
* Սամարա Ուիվինգ որպես Քլեր Վուդ
* Դիլամ ՄաքԴերմոթ որպես Էրնի
* Հոլանդ Թեյլոր որպես Էլեն Քինքեյդ
* Փաթի ԼաՓոն որպես Էյվիս Ամբերգ
* Ջիմ Փարսոնս որպես Հենրի Ուիլսոն
* Ջեյք Փիքինգ որպես Ռոք Հադսոն
* Քուին Լաթիֆա որպես Հաթի ՄաքԴանիել
* Մայքլ Քրուզյեք որպես Աննա Մեյ Վոնգ
* Ջո Մանթելո որպես Դիք Սամյուելս
* Մոդ Ապատոու որպես Հենրիետա

### Հյուրեր
* Միրա Սորվինո որպես Ջին Քրենդել
* Ռոբ Ռայներ որպես Էյս Ամբերգ
* Քեյթի ՄաքԳինես որպես Վիվիեն Լի
* Հարիեթ Հարիս որպես Էլեոնոր Ռուզվելտ

## Արտադրություն
### Զարգացում
2019 թվականի փետրվարի 23-ին հայտարարվել է, որ Նեթֆլիքսը վերցրել է սերիալի արտադրությունն իր վրա։ Հեղինակներ են դարձել Իեն Բրենանը և Ռայան Մերֆին։ Նրանք նաև ընտրվել են որպես գործադիր պրոդյուսերներ Դարեն Քրիսի և Դևիդ Քորենսվեթի հետ միասին։ Սերիալը նախատեսվում է թողարկել 2020 թվականի մայիսի 1-ին։

### Քասթինգ
2019 թվականի սեպտեմբերի 3-ին հայտարարվել է, որ Փաթի ԼաՓոնը, Հոլանդ Թեյլորը, Քրիսը, Ջերեմի Փոուփը, Ջիմ Փարսոնսը, Քորենսվեթը և Ջո Մանթելոն ընդգրկվել են հիմնական դերերում։

## Ծանոթագրություններ

## Արտաքին հղումներ
* 

Կատեգորիա:2020 հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Դրամա հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Նեթֆլիքսի բնօրինակ ծրագրեր
Սուրբ Ամենափրկիչ վանքի գերեզմանատուն

**Սուրբ Ամենափրկիչ վանքի գերեզմանատուն**, հայկական ավերված գերեզմանոց նախկին հայաբնակ, ներկայիս Ադրբեջանի Հանրապետության կազմում գտնվող Նախիջևանի Ինքնավար Հանարեպտության Ջուղայի շրջանի համանուն քաղաքում գտնվող Սուրբ Ամենափրկիչ վանքի հարևանությամբ։

Գերեզմանատունը գտնվում էր վանական համալիրի հարավային կողմում՝ 100-110 մետր հեռու։ Այնտեղ ամփոփված էին միաբանների և եպիսկոպոսների աճյունները։ Գերեզմանատան խաչքարերի մեծ մասը վերաբերում են 15-ից 16-րդ դարերին և ունեին հետաքրքիր զարդաձևեր ու պատկերաքանդակներ։ Խորհրդային ժամանակահատվածի կեսերին խաչքարերի մեծ մասը տապալված ու կոտրտված էին կամ կիսով չափ թաղված հողի մեջ։

Գերեզմանատան տարբեր հատվածներում եղել են նաև թաղակապ ծածկով մատուռ-դամբարաններ։

Այժմ գերեզմանոցն ամբողջովին ավերված է։

## Ծանոթագրություններ

Կատեգորիա:Նախիջևանի Ինքնավար Հանրապետության հայկական գերեզմանատներ
Կատեգորիա:Ջուղա քաղաք
Կատեգորիա:Ադրբեջանում ոչնչացված հայկական հուշարձաններ
Մրրիկը

«**Մրրիկը**» (), սպասվող ամերիկյան արտադրությամբ ֆրանսիական երաժշտական դրամատիկ մինի հեռուստասերիալ, որի ռեժիսորը Դեմիեն Շազելն է, իսկ հեղինակը՝ Ջեք Թորնը։ Բնօրինակ երաժշտության հեղինակներն են Գլեն Բալարդը և Ռենդի Քերբերը։ Սերիալը նկարահանվել է Փարիզում, բաղկացած է 8 դրվագներից և թողարկվելու է Նեթֆլիքսում 2020 թվականի մայիսի 8-ին։

## Դերերում
### Գլխավոր

* Անդրե Հոլանդ՝ Էլիոթ Ուդո
* Իոաննա Կուլիգ՝ Մայա
* Ամանդլա Սթենբերգ՝ Ջուլի
* Թահար Ռահիմ՝ Ֆարիդ
* Լեյլա Բեխտի՝ Ամիրա

### Կրկնվող
* Մելիսա Ջորջ՝ Էլիսոն Ջենքինս
* Ալեքսիս Մանենտի՝ Սերբ ավազակ

## Դրվագներ

## Արտադրություն
2017 թվականի սեպտեմբերին հայտարարվել է, որ Նեթլֆլիքսը վերցրել է 8 դրվագներից բաղկացած մինի սերիալի արտադրության պատվերը։ Այն ներառելու է երկխոսություններ անգլերենով, ֆրանսերենով և արաբերենով։ 2018 թվականի նոյեմբերին հայտարարվել է, որ սերիալն արտադրելու է Atlantique Productions-ը։ 2019 թվականի փետրվարին Թահար Ռահիմը միացել է դերասանական կազմին։ 2019 թվականի ապրիլին նաև միացել են Անդրե Հոլանդը և Ջոանա Կուլիգը։ 2019 թվականի մայիսին Ամանդլա Սթենբերգը նույնպես միացել է հեռուստասերիալի անձնակազմին։ 2019 թվականի սեպտեմբերին Մելիսա Ջորջն ընդգրկվել է կրկնվող դերում։

## Թողարկում
«Մրրիկը» թողարկվելու է Նեթֆլիքսում 2020 թվականի մայիսի 8-ին։

## Ծանոթագրություններ

## Արտաքին հղումներ
* 
* 

Կատեգորիա:2020 հեռուստասերիալներ
Կատեգորիա:Ամերիկյան երաժշտական հեռուստասերիալներ
Կատեգորիա:Ամերիկյան հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Հեռուստասերիալներ այբբենական կարգով
Կատեգորիա:Նեթֆլիքսի բնօրինակ ծրագրեր
Պետեր Անկերսեն

**Պետեր Անկերսեն** (), դանիացի ֆուտբոլիստ, դանիական «Կոպենհագեն» ֆուտբոլային ակումբի և Դանիայի ազգային հավաքականի պաշտպանն է։

Պետերի երկվորյակ եղբայրը՝ Յակոբ Անկերսենը խաղում է շվեդական «Գյոտեբորգ» ֆուտբոլային ակումբի կազմում։

## Ակումբային Կարիերա
[thumb|left|190px|Անկերսենը «[Կոպենհագեն (ֆուտբոլային ակումբ)|Կոպենհագենի» կազմում]]
Պետերը «Էսբյերգ» ֆուտբոլային ակումբի սանն է։ 2010 թ․ տեղափոխվել է դանիական առաջին դիվիզիոնում հանդես եկող «Վայլե» ֆուտբոլային ակումբ։

Վայլեի կազմում երկու հաջող մրցաշրջան անցկացնելուց հետո Պետերը հայտնվում է ավելի հեղինակավոր ակումբների ուշադրության կենտրոնում։ 2012 թ․ մարտ ամսին ֆուտբոլիստը տեղափոխվում է նորվեգական «Ռուսենբորգ» ֆուտբոլային ակումբ։

Նոր ակումբի կազմում Պետերը անմիջապես տեղ է գտնում ակումբի հիմնական կազմում։ Սակայն Ռուսենբորգի կազմում 18 հանդիպում անցկացնելուց հետո ֆուտբոլիստը անձնական պատճառներով որոշում է վերադառնալ հայրենիք։ Եվ ամռանը Պետերը 4 տարվա պայմանագիր է կնքում Էսբյերգի հետ։

Հարազատ ակումբ վերադառնալուց հետո Պետերը երկվորյակ եղբոր՝ Յակոբի հետ դառնում է ակումբի անփոխարինելիներից և կարողանում է ակումբի հետ միասին նվաճել Դանիայի գավաթը և զբաղեցնել 4-րդ հորիզոնականը Դանիայի առաջնությունում։

2013 թ․ օգոստոսի 10-ին «Օրհուս» ակումբի դեմ անցկացված մրցավեճում Անկերսենը կարողանում է Մարկո վան Բաստենի ոճով գրավել մրցակցի դարպասը։

## Ազգային հավաքականի կազմում
2013 թ․ մայիսի 17-ին Պետերն առաջին անգամ հրավիրվում է Դանիայի ազգային հավաքական, երբ թիմն ընկերական հանդիպում էր անցկացնում Վրաստանի ազգային հավաքականի հետ ։ Սակայն այդպես էլ խաղադաշտ դուրս չի գալիս։

2013 թ․ օգոստոսի 14-ին իր առաջին հանդիպումն է անցկացնում ազգային հավաքականի կազմում, երբ թիմը մրցում էր Լեհաստանի ազգային հավաքականի հետ։

## Նվաճումներ
**Ակումբային**

 **«Էսբյերգ»**
* Դանիայի գավաթակիր — 2012/13

 **«[[Ռեդ Բուլ Զալցբուրգ ՖԱ|Ռեդ Բուլ Զալցբուրգ]]»**
* Ավստրիայի չեմպիոն — 2014/15
* Ավստրիայի գավաթակիր — 2014/15

 **«[[Կոպենհագեն (ֆուտբոլային ակումբ)|Կոպենհագեն]]»**
* Դանիայի չեմպիոն — 2015/16, 2016/17, 2018/19  
* Դանիայի գավաթակիր — 2015/16, 2016/17

## Ծանոթագրություններ

## Արտաքին հղումներ
* Ֆուտբոլիստի էջը transfermarkt.com կայքում

Կատեգորիա:Դանիացի ֆուտբոլիստներ
Կատեգորիա:Էսբյերգի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Կոպենհագեն քաղաքում ծնվածներ
Կատեգորիա:Կոպենհագենի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Ռուսենբորգի ֆուտբոլիստներ
Կատեգորիա:Ջենոայի ֆուտբոլիստներ
Կատեգորիա:Նորշելանի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Դանիայի հավաքականի ֆուտբոլիստներ
Հեռուստասերիալ

**Սերիալ** (, նաև` **հեռուստասերիալ**, *հաջորդական ծրագիր*), ֆիլմ կամ հեռուստաֆիլմ, կազմված որոշ, հիմնականում մեծ քանակի սերիաներից և մի քանի սյուժետային գծերից («հնարավոր անսահմանություն», ի տարբերություն բազմասերիանոց հեռուստաֆիլմերի, որոնցում առկա է «վերջնակետ»), հեռուստատեսային արվեստի ցիկլի հատուկ ձև է։ Ամերիկյան հեռուստատեսային ակադեմիան հեռուստասերիալ է համարում այն հեռուստաֆիլմերն ու հեռուստաֆիլմերի ցիկլները, որոնք կազմված են առնվազն վեց սերիաներից (քիչ քանակով կազմված հեռուստաֆիլմերն համարվում են «սահմանափակ սերիաներ» ()): Սերիալների ամենահայտնի ձևաչափն է օճառային օպերան, որը ի հայտ է եկել 1930-ական թվականներին ամերիկյան ռադիոյում։

Յուրաքանչյուր սերիալի նպատակն է երկար ժամանակահատվածով հեռուստադիտողներին ներգրավել էկրաններին և պահել նրանց հետաքրքրությունն արտադրանքի նկատմամբ։ Շատ անընդմեջ սերիալներում օգտագործվում է օճառային օպերաների դասական տարրը` ռեքափ` սերիայի սկզբում և քլիֆհենգեր` սերիայի վերջում։ Համարվում է, որ այս բանաձևը առավելագույն պահանջարկ ունի հեռուստադիտողի կողմից և թույլ է տալիս, առանց որևէ անհարմարության, ամեն շաբաթ հետևել սյուժեին։

Շարունակական սերիալները, որպես կանոն, կտրուկ հակադրվում են ընթացակարգային դրամաներին, որոնք բաղկացած են ինքնավար և սյուժետային կապ չունեցող սերիաներից։ Հաճախ դրանց անվանում են «շաբաթվա դեպք» (): Վերջին տարիներին, ընթացակարգային դրամաները վարկանիշով գերազանցում են հաջորդական սերիալներին, քանի որ դրանց մեջ չկան երկարատև սյուժետային գծեր, և հեռուստադիտողը կարող է նման ծրագիրը դիտել յուրաքանչյուր սերիայից։

## Տես նաև
* Օճառային օպերա
* Սիթքոմ
* Հեռուստանովել
* Մինի սերիալ
* Հեռուստաֆիլմ
* Վեբ սերիալ

## Ծանոթագրություններ

## Արտաքին հղումներ

Կատեգորիա:Հեռուստահաղորդումներ
Կատեգորիա:Հեռուստասերիալներ
Կատեգորիա:Հեռուստատեսային ժանրեր
Կատեգորիա:Հեռուստատեսային տերմինաբանություն
Վիկտորիա (Մալթա)

**Վիկտորիա** (, նշանակում է *Վիկտորիա քաղաք*), բնիկ մալթացիներն անվանում են նաև  **Ռաբաթ** կամ, ավելի ճշգրիտ՝ *Գոցոյի Ռաբաթ*, քանի որ *Ռաբաթ* անվանումով ևս մեկ քաղաք կա Մալթայում), քաղաք Մալթայի Հանրապետությունում։ Այդ երկրի մեծությամբ երկրորդ կղզու՝ Գոցոյի գլխավոր քաղաքն է։ 2014 թվականի մարտի 31-ի տվյալներով բնակչության թվաքանակը եղել է 6.901:

## Պատմություն
Քաղաքի ներկայիս տարածքն ու շրջական բնակեցված են եղել դեռևս նոր քարի դարի ժամանակներից։ Բրոնզի դարում ու հետագա ժամանակներում այստեղ ապրել են փյունիկեցիներ, հին հռոմեացիներ, որոնք էլ հիմնել են նշանավոր միջնաբերդը (ավելի ուշ այն վերակառուցվել է)։ *Վիկտորիա* անվանումը բնակավայրին տրվել է բրիտանական կառավարության կողմից, 1887 թվականի հունիսի 10-ին, Վիկտորյա թագուհու ոսկե հոբելյանի կապակցությամբ։

Քաղաքը հարուստ է պատմամշակութային հուշարձաններով, որոնց մեջ առանձնացվում են հնագույն միջնաբերդը և նրա ներսում կառուցված Սանտա Մարիա տաճարը։ Վերջինս բարձրացվել է երկրաշարժից փլված նախկին եկեղեցու ավերակների վրա։ Ընդ որում՝ այդ եկեղեցին էլ, իր հերթին, կառուցվել էր փյունիկյան կամ հինհռոմեական տաճարի ավերակների վրա։

## Ճարտարապետական ժառանգություն
*Գոցոյի միջնաբերդը, ներառյալ՝
**Համբարձման տաճարը
**Գոցոյի հնագիտական թանգարանը
**Gran Castello պատմական շինությունը
**Բնական գիտությունների թանգարանը
**Հին բանտը
*Սուրբ Գևորգ բազիլիկը
*Գոցոյի սիրտը՝  Il-Hagar թանգարանը
*Banca Giuratale 
*Սբ. Ֆրենսիս եկեղեցի

Վիկտորիա քաղաքում ու նրա մերձակայքում կան նաև երկու տասնյակից ավելի եկեղեցիներ ու մատուռներ։
### Թանգարաններ
* Գոցոյի հնագիտական թանգարան
* Գոցոյի բնության թանգարան (նախկին անվանումը՝ *Բնական գիտությունների թանգարան*)
* Հին բանտերը
* Աստվածամոր համբարձման տաճարի թանգարան
* Բանահյուսության թանգարան (գործում է միջնադարյան շինություններում)

## Պատկերասրահ

GozoVictoriaStMary.jpg|Սանտա Մարիա տաճարը
Cathedral St Marija interior Victoria Gozo Malta 2014 1.jpg|Սանտա Մարիա տաճարի ներսը
Citadel in Victoria.jpg|Միջնաբերդը
Gozo - Rabat - Zitatelle - N.JPG|Միջնաբերդի պարիսպները
Marktplatz Viktoria Gozo.jpg|Հրապարակը
Villa Rundle Garden Viktoria.JPG|Ռունդլ Գարդեն վիլլան
Savina church gozo.jpg|Սավինա եկեղեցին
GozoCathedral.JPG|Տաճարը
Sudika San Gorg Rabat-2.jpg|Սբ. Գևորգ եկեղեցին
Victoria - Chiesa di San Giorgio interno.jpg|Սբ. Գևորգ եկեղեցու ներսը


## Ծանոթագրություններ

## Արտաքին հղումներ
*Ministry of Gozo - Victoria 
*Victoria - քաղաքային խորհուրդ
*Գոցոյի մշակույթի և տեղեկատվության գրասենյակ
*Gozo Cathedral
*Leone Philharmonic Society AD 1863
*La Stella Philharmonic Society AD 1863
*St George's Basilica
* Visit Malta - Citadella and Victoria

Կատեգորիա:Մալթայի բնակավայրեր
Կատեգորիա:Մալթայի քաղաքներ
Half of My Heart

**«Half of My Heart»**, ամերիկացի ռեք երաժիշտ ու երգերի հեղինակ Ջոն Մեյերի և երգչուհի Թեյլոր Սվիֆթի երգը Մեյերի *[[Battle Studies]]* (2009) չորրորդ ստուդիական ալբոմից։ Երգը գրել է Ջոն Մեյերը։ Այն ստացել է պլատինե հավաստագիր RIAA-ից, ներկայացվել է «Գրեմմի» մրցանակի *Տղամարդու լավագույն վոկալային փոփ կատարում* (2011)։

## Պատմություն
Ջոն Մեյերը քանթրի-փոփ երգչուհի Թեյլոր Սվիֆթի հետ համատեղ ձայնագրության մասին հայտարարել է 2009 թվականի մարտին։ 2009 թվականի մայիսի 8-ին «Half of My Heart» երգը կատարել է նորամուտը *[[Billboard (magazine)|Billboard]]* Hot Adult Top 40 Tracks ամերիկյան ռադիոեթերային հիթ-շքերթի 29-րդ հորիզոնականում։ Դա եղել է Ջոն Մեյերի 14-րդ աշխատանքն այդ հիթ-շքերթում։ Երգը ''Billboard'' Hot 100 հիթ-շքերթում նորամուտը կատարվել է 25-րդ հորիզոնականում դեռ *[[Battle Studies]]* ալբոմի թողարկումից առաջ։ Երգը ներկայացվել է «Գրեմմի» մրցանակի *Տղամարդու լավագույն վոկալային փոփ կատարում* կատեգորիայում (ալբոմային տարեբարոկւմ Ջեն Մեյերը երգը կատաում է մենակ, առանց Թեյլոր Սվիֆթի)։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:Թեյլոր Սվիֆթի երգեր
Կատեգորիա:Ջոն Մեյերի երգեր
Սո Սուջին

**Սո Սու Ջին** (, , ), հարավկորեացի երգչուհի։ (G)I-DLE գըրլ բենդի 
նախկին անդամ, որտեղ զբաղեցնում էր գլխավոր պարուհու, ուղեկցող ռեփերի և վոկալիստի դիրքերը։

## Կենսագրություն
Ծնվել է 1998 թվականի մարտի 9-ին Հարավային Կորեայում։ Կրթություն է ստացել Արվեստի կորեական միջնակարգ դպրոցում։ Մոր նախաձեռնությամբ ջազային պարեր է սովորել։ Զբաղվել է թեկվոնդոյով։ Սկզբում երգչուհու հայրը դեմ էր նրա ընտրած կարիերայով, սակայն հետագայում թույլ է տվել աղջկան իր երազանքին հետևել։

### Կարիերա
Եղել է թրեյնի DN Ent-ում։ CUBE Entertainment-ին միանալուց առաջ Սուջինը եղել է *VIVIDIVA* գըրլ բենդի նախադեբյուտային անդամ և ելույթ է ունեցել **N.Na** անվամբ։

Նրան հրավիրել են *CUBE Entertainment*, և մի քանի փուլերից հետո նա 2016 թվականին ընդունվել է։ 2017 թվականի սեպտեմբերի 9-ին պաշտոնապես ներկայացվել է որպես *CUBE Entertainment*-ի թրեյնի։ 2017-2018 թվականներին մասնակցել է Սոյոնի տեսահոլովակների նկարահանումներին։

2018 թվականի մարտի 22-ին *Cube Entertainment*-ը հայտարարել է կանանց նոր խմբի մասին։ 2018 թվականի ապրիլի 10-ին Սուջինը ներկայացվել է որպես (G)I-DLE խմբի պաշտոնական անդամ։

(G)I-DLE խումբը պաշտոնապես դեբյուտ է կատարել մայիսի 2-ին «I Am» մինի ալբոմով և «Latata» սինգլով։ Դեբյուտային շոուքեյսը տեղի է ունեցել նույն օրը *Blue Square iMarket Hall*-ում։ Հաջորդ օրը խումբը առաջին անգամ ելույթ է ունեցել M!Countdown հեռուստատեսային ծրագրում։

## Անձնական կյանք
2018 թվականի օգոստոսին շշուկներ էին պտտվում Սուջինի և ''PENTAGON'' խմբի անդամ Հուի միջև սիրավեպի մասին, որից հետո՝ օգոստոսի 3-ին, *Cube Entertainment*-ը պատասխանել է տարբեր ԶԼՄ-ների հարցերին։ Ներկայացուցիչը հայտարարել է. «Այն բանից հետո, երբ մենք ստուգեցինք այս երկու հարցերը, մեզ հայտնեցին, որ զույգը արդեն բաժանվել է»։

## Սկավառակագրություն

## Ֆիլմագրություն
### Ժամանցային շոուներ

## Ծանոթագրություններ

## Արտաքին հղումներ
* (G)I-DLE պաշտոնական կայք 
* (G)I-DLE Ֆեյսբուքում
* (G)I-DLE Թվիթթերում
* (G)I-DLE ՅուԹյուբում
* (G)I-DLE Daum Cafe-ում
* (G)I-DLE V LIVE-ում

Կատեգորիա:Հարավկորեացի երգչուհիներ
Կատեգորիա:Հարավկորեացի պարուհիներ
Կատեգորիա:Հարավկորեացի ռեփերներ
Մարգարիտ Մակինթայր

**Մարգարիտ Մակինթայր** (, ), ամերիկացի դերասանուհի։ Առավել հայտնի է «Վամպիրի օրագրերը» հեռուստասերիալում Էլիզաբեթ Ֆորբսի դերով։

## Կենսագրություն
Տասնվեցամյա հասակում Մաքինթայրը տարածաշրջանային թատրոնների բեմում հանդես է եկել այնպիսի բեմադրություններով, ինչպիսիք են «451 աստիճան ըստ Ֆարենհայթի» և «Հարավ-Խաղաղօվկիանոսյան»։ Հարավային Կալիֆոռնիայի համալսարանում ստացել է բակալավրի աստիճան և սովորել է դերասանական վարպետություն Լոնդոնի Դրամատիկական արվեստի թագավորական ակադեմիայում։

Մաքինթայրը հայտնվել է բրոդվեյ և օֆֆ բրոդվեյ թատերական բեմադրություններում, որոնց թվում են «Ջեյն Էյրը», «Հրեշտակների քաղաքը» և «Մատա Հարին»։

Հեռուստատեսությունում Մաքինթայրի ամենահայտնի դերը շերիֆ Լիզ Ֆորբսն է «Վամպիրի օրագրերը» հեռուստասերիալում, որտեղ նա հայտնվել է վեց եթերաշրջաններում։ Նաև խաղացել է հոգեբան Նիկոլ Թրեյգերի գլխավոր դերը «Քայլ XY» հեռուստասերիալում։

## Անձնական կյանք
Առաջին անգամ ամուսնացել է Մարկոս Սիգայի հետ 1990 թվականին, սակայն 2000 թվականին զույգը ամուսնալուծվել է։ Երկրորդ անգամ ամուսնացել է Քերի Լելոնդի հետ 2007 թվականի դեկտեմբերի 21-ին։

Մակինթայրը չունի երեխաներ։

## Ծանոթագրություններ

## Արտաքին հղումներ
* 

Կատեգորիա:Դերասանուհիներ այբբենական կարգով
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:20-րդ դարի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի հեռուստապրոդյուսերներ
Կատեգորիա:Թատրոնի դերասանուհիներ
Կատեգորիա:Ամերիկացի սցենարիստներ
Կատեգորիա:21-րդ դարի ամերիկացի դերասանուհիներ
Կատեգորիա:20-րդ դարի ամերիկացի դերասանուհիներ
Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Թատրոնի ամերիկացի դերասանուհիներ
Սուն Յուքի

**Սուն Յուքի** (, , , ), չինացի երգչուհի և պարուհի։ (G)I-DLE գըրլ բենդի անդամ է և զբաղեցնում է ուղեկցող պարուհու և վոկալիստի դիրքերը։

## Կենսագրություն
### Վաղ տարիներ
Ծնվել է 1999 թվականի սեպտեմբերի 22-ին Չինաստանի Պեկին մայրաքաղաքում։ Սովորել է Պեկինի համար 101 միջնակարգ դպրոցում։

2015 թվականին Յուքին մասնակցել է *Cube Star World Beijing Station*-ի լսումներին՝ կատարելով *CLC*-ի «High Heels» և G.E.M.-ի «Bubble» երգերը։ Նա անցել է լսումները և դարձել է CUBE Entertainment-ի պրակտիկանտ։

2017 թվականի հունիսին մասնակցել է *Rising Star Cosmetics*-ի գովազդային հոլովակին` (G)I-DLE խմբի ապագա անդամներ Մինիի և Շուհուայի հետ։

### 2018-ներկա. Դեբյուտ (G)I-DLE-ում

մինի|Յուքին 2019 թվականի փետրվարին
2018 թվականի ապրիլի 8-ին Յուքին ներկայացվել է որպես CUBE Entertainment-ի նոր` (G)I-DLE խմբի անդամ։ Նա խմբի հետ դեբյուտ է կատարել 2018 թվականի մայիսի 2-ին` որպես ուղեկցող վոկալիստ և գլխավոր պարուհի իրենց գլխավոր` «Latata» սինգլով և դեբյուտային` «I Am» մինի ալբոմով։

2019 թվականին Յուքին դարձել է «Շարունակել վազել» չինական հեռուստաշոուի յոթերորդ եթերաշրջանի անդամ` WayV խմբի անդամ Լուկասի և դերասաններ Անժելբեյբիի, Լի Չենի և Չան Կայի հետ։

2019 թվականի ապրիլին Յուքին նկարահանվել է «Գաշինաները» շոուում։ Պիլոտային սերիան թողարկվել է մայիսի 19-ին։

2019 թվականի հունիսին Յուքին դարձել է «Մյանմայի ջունգլիների օրենքի» դերասանական կազմի անդամ։

## Սկավառակագրություն

### Սաունդթրեք

## Ֆիլմագրություն
### Հեռուստատեսային շոուներ

## Ծանոթագրություններ

## Արտաքին հղումներ
* (G)I-DLE պաշտոնական կայք 
* (G)I-DLE Ֆեյսբուքում
* (G)I-DLE Թվիթթերում
* (G)I-DLE ՅուԹյուբում
* (G)I-DLE Daum Cafe-ում
* (G)I-DLE V LIVE-ում

Կատեգորիա:Չինացի դերասանուհիներ
Կատեգորիա:Չինացի երգչուհիներ
Կատեգորիա:Չինացի կոմպոզիտորներ
Կատեգորիա:Կին կիթառահարներ
Եհ Շուհուա

**Եհ Շու Հուա** (, , , առավել հայտնի է որպես **Շուհուա**), թայվանցի երգչուհի և պարուհի։ (G)I-DLE գըրլ բենդի անդամ է, որտեղ զբաղեցնում է վոկալիստի, վիժուալի և մակնեի դիրքերը։

## Կենսագրություն
### 2000-2017. Կարիերայի սկիզբ
Ծնվել է 2000 թվականի ապրիլի 6-ին Թայվանում։

Սովորել է *Hwakang* գեղարվեստական միջնակարգ դպրոցում։ Նա ազատ խոսում է կորեերեն և չինարեն։ Երբ նա փոքր էր, հեռուստացույցով տեսել է դերասանների և մտածել է մի օր հայտնի դառնալու մասին։ Փոքրուց երազել է հեռուստաաստղ դառնալ։

Հենց Հյոնան է Շուհուային ոգեշնչել երգչուհի դառնալ։ 2016 թվականին նրա ընկերները հրավիրել են մասնակցել CUBE Entertainment-ի լսումներին։ Նա նրանց հետ հետաքրքրասիրության համար է գնացել, սակայն հետո իմացել է, որ անցել է լսումները։

2017 թվականի հոկտեմբերին նկարահանվել է *Rising Star Cosmetic*-ի գովազդային հոլովակում, նույն թվականին Սո Սուջինի հետ նկարահանվել է «Pet-10» տեսահոլովակում։

### 2018-ներկա. Դեբյուտը (G)I-DLE-ում

2018 թվականի մարտի 22-ին CUBE Entertainment-ը հայտարարել է նոր գըրլ բենդի մասին։ Ապրիլի 10-ին Շուհաուային ներկայացվել է որպես (G)I-DLE խմբի չորրորդ անդամ։

Մայիսի 2-ին դեբյուտ է կատարել որպես վոկալիստ, մակնե և վիժուալ «I Am» մինի ալբոմով և «Latata» գլխավոր սինգլով։

## Ֆիլմագրություն
### Ժամանցային շոուներ

## Ծանոթագրություններ

## Արտաքին հղումներ
* (G)I-DLE պաշտոնական կայք 
* (G)I-DLE Ֆեյսբուքում
* (G)I-DLE Թվիթթերում
* (G)I-DLE ՅուԹյուբում
* (G)I-DLE Daum Cafe-ում
* (G)I-DLE V LIVE-ում

Կատեգորիա:21-րդ դարի երգիչներ և երգչուհիներ
Boombayah

**«Boombayah»** (), դեբյուտային սինգլ` ձայնագրված հարավկորեկան Blackpink գըրլ բենդի կողմից։ Թողարկվել է «Whistle» երգի հետ միասին, որպես թվային սինգլ «Square One» սինգլային ալբոմից 2016 թվականի օգոստոսի 8-ին YG Entertainment-ում և տարածվել է KT Music-ի կողմից։ «Boombayah» երգը թողարկման առաջին շաբաթվա ընթացքում գլխավորել է «Billboard World Digital Songs» չարթը։

## Պատմություն և թողարկում
«Boombayah» երգը թողարկվել է 2016 թվականի օգոստոսի 8-ի երեկոյան ժամը ութին KST-ում, որպես «Square One» սինգլային ալբոմի թվային սինգլ «Whistle» երգի հետ միասին` Հարավային Կորեայի տարբեր երաժշտական թվային հարթակներում։

## Տեսահոլովակ
«Boombayah» երգի երաժշտական տեսահոլովակը նկարահանել է Սո Հյոն Սինը, և թողարկվել է խմբի ՅուԹյուբյան պաշտոնական ալիքում 2016 թվականի օգոստոսի 8-ին։

2017 թվականի հունվարի 31-ին տեսահոլովակը ՅուԹյուբում հավաքել է 100 միլիոն դիտում, որը դարձրել է Blackpink-ին նման արդյունքի հասած հինգերորդ քեյ փոփ խումբը։ Ըստ 2020 թվականի ապրիլի տվյալների՝ տեսահոլովակն ունի 830 միլիոն դիտում։

## Տարածում
Blackpink խումբը երգով ելույթ է ունեցել Inkigayo-յում 2016 թվականի օգոստոսի 14-ին։ Արդյունքում նրանք նպաստել են երգի տարածմանը հաջորդող երկու շաբաթների ընթացքում։ Նաև երգով ելույթ են ունեցել Seoul Music Awards-ի 26-րդ մրցանակաբաշխության ժամանակ 2017 թվականի հունվարի 19-ին։

## Քննադատություն
Billboard K-Town-ից Ջեֆ Բենջամինն ասել է, որ նրանք «վերցնում են հիփ հոփի զգացողությունն և ակումբային ձայնը, որոնցով նրանց ավագները համաշխարհային ճանաչում են ձեռք բերել», նկատի ունենալով լեյբլի գործընկերներ Փսային, BIGBANG-ին և 2NE1-ին։ Նա ասել է, որ «Boombayah»-ն «էկզոտիկ բիթ» ունի։

## Առևտրային հաջողություն
ԱՄՆ-ում «Boombayah»-ն մեկ շաբաթվա ընթացքում գլխավորել է Billboard ամսագրի հայտնի չարթերը։

## Երգացանկ

## Չարթեր

## Ծանոթագրություններ

Կատեգորիա:2016 երգեր
Կատեգորիա:Blackpink խմբի երգեր